Լուկա Միլիվոևիչ

**Լուկա Միլիվոևիչ** (, ), սերբ պրոֆեսիոնալ ֆուտբոլիստ։ Ներկայումս հանդես է գալիս Քրիսթալ Փելասի և Սերբիայի ազգային հավաքականի կազմում։ Խաղում է հենակետային կիսապաշտպանի դիրքում։ Միլիվոևիչը Քրիսթալ Փելասի ավագն է։

## Ակումբային կարիերա
### Վաղ կարիերա
Պրոֆեսիոնալ ֆուտբոլիստի կարիերան Միլիվոևիչը սկսել է Ռադնիչկի Կրագուևացում 2007-08 մրցաշրջանում։ 2008 թվականին նա միացավ Ռադ Բելգրադին՝ խաղալով աջ կիսապաշտպանի դիրքում։ Իր դեբյուտը նշեց 2008 թվականի օգոստոսի 23-ին՝ Չուկարիչկիի դեմ խաղում։ Եվրոպական առաջնություններում իր դեբյուտը նշեց 2011 թվականի հունիսի 30-ին՝ Տրե Պենեի դեմ խաղում։ Իր առաջին գոլը խփեց 2011 թվականի օգոստոսի 14-ին՝ Մետալացի դեմ խաղում՝ այդ հանդիպման ժամանակ ձևակերպելով դուբլ։

2011 թվականի դեկտեմբերի 19-ին Միլիվոևիչը տեղափոխվեց Ցրվենա Զվեզդա։ Իր դեբյուտը նշեց 2012 թվականի մարտի 3-ին՝ Սպարտակ Սուբոտիցայի դեմ խաղում։ Իր առաջին գոլը Ցրվենա Զվեզդայի կազմում խփեց 2012 թվականի ապրիլի 7-ին՝ Մետալացի դեմ խաղում։

### Անդերլեխտ
2013 թվականի հուլիսի 26-ին Միլիվոևիչը 5 տարվա պայմանագիր կնքեց Անդերլեխտի հետ։ Իր դեբյուտը բելգիական ակումբի կազմում նշեց 2013 թվականի օգոստոսի 2-ին՝ Սերկլ Բրյուգեի դեմ խաղում։ Անդերլեխտի կազմում Միլիվոևիչը անցկացրեց 25 հանդիպում։

### Օլիմպիակոս
2014 թվականի սեպտեմբերի 1-ին Միլիվոևիչը 1 տարվա վարձավճարով տեղափոխվեց Օլիմպիակոս։ Իր դեբյուտը նշեց 2014 թվականի սեպտեմբերի 13-ին՝ ՕՖԻ-ի դեմ խաղում։ Իր առաջին գոլը խփեց 2015 թվականի հունվարի 21-ին՝ Տիրնավոսի դեմ Հունաստանի գավաթի խաղում։ 2015 թվականի հունիսի 4-ին Միլիվոևիչը 4 տարվա պայմանագիր կնքեց Օլիմպիակոսի հետ։ Ակումբը նրա համար վճարեց 2․3 միլիոն եվրո։ Օլիմպիակոսի կազմում Միլիվոևիչը անցկացրեց 2․5 մրցաշրջան՝ մասնակցելով 94 խաղի և դառնալով 15 գոլի հեղինակ։

### Քրիսթալ Փելաս
2017 թվականի հունվարի 31-ին Միլիվոևիչը 3․5 տարվա պայմանագիր կնքեց Քրիսթալ Փելասի հետ։ Ակումբը նրա համար վճարեց 16 միլիոն եվրո։ Իր դեբյուտը Պրեմիեր Լիգայում նշեց փետրվարի 11-ին՝ Ստոկ Սիթիի դեմ խաղում։ Իր առաջին գոլը խփեց ապրիլի 10-ին՝ Արսենալի դեմ խաղում։ Մայիսի 14-ին սերբը իրացրեց 11-մետրանոցը Հալլ Սիթիի դեմ խաղում՝ օգնելով իր թիմին հաղթել 4-0 հաշվով և պահպանել տեղը Պրեմիեր Լիգայում։ Իր առաջին մրցաշրջանում Միլիվոևիչը անցկացրեց 14 հանդիպում՝ դառնալով 2 գոլի հեղինակ։

2017 թվականի դեկտեմբերի 23-ին Միլիվոևիչը գոլի հեղինակ դարձավ Սուոնսի Սիթիի դեմ խաղում, իսկ հանդիպումն ավարտվեց 1-1 հաշվով։ 2018 թվականի հունվարի 2-ին սերբը գոլ խփեց Սաութհեմպտոնի դեմ հանդիպման 80-րդ րոպեին՝ 2-1 հաշվով հաղթանակ պարգևելով Քրիսթալ Փելասին։ Թիմի ավագի թևկապով նա առաջին անգամ խաղադաշտ դուրս եկավ հունվարի 13-ին՝ Բարնլիի դեմ խաղում։ Հունվարի 20-ին Միլիվոևիչը գոլ խփեց Արսենալի դեմ խաղում։ 2017-18 մրցաշրջանում նա անցկացրեց 37 հանդիպում՝ խփելով 10 գնդակ և դառնալով Քրիսթալ Փելասի տարվա լավագույն ռմբարկուն։ Միլիվոևիչը ձեռք բերեց 11-մետրանոցները լավ խփելու համբավ՝ իր առաջին 1.5 մրցաշրջանում իրացնելով խփած տաս 11-մետրանոցներից 9-ը։

2018-19 մրցաշրջանում Միլիվոևիչը դարձավ Քրիսթալ Փելասի հիմնական ավագը։ 2018 թվականի հոկտեմբերի 28-ին սերբը դուբլ ձևակերպեց Արսենալի դեմ խաղում, իսկ հանդիպումն ավարտվեց 2-2 հաշվով։ Դեկտեմբերի 15-ին նա խփեց Լեսթեր Սիթիի դեմ հանդիպման միակ գնդակը՝ 1-0 հաշվով հաղթանակ պարգևելով Քրիսթալ Փելասին։ Դեկտեմբերի 22-ին Միլիվոևիչը իրացրեց 11-մետրանոցը Մանչեսթեր Սիթիի դեմ խաղում՝ օգնելով իր թիմին հաղթել 3-2 հաշվով։ 2019 թվականի հունվարի 2-ին նա գոլի հեղինակ դարձավ Վուլվերհեմպտոն Ուոնդերերսի դեմ խաղում։ Ապրիլի 6-ին սերբը խփեց Նյուքասլ Յունայթեդի դեմ խաղի միակ գոլը։ 2018-19 մրցաշրջանում Միլիվոևիչը անցկացրեց 42 հանդիպում՝ դառնալով 12 գոլի ու 3 գոլային փոխանցման հեղինակ, և երկրորդ տարին անընդմեջ դարձավ Քրիսթալ Փելասի լավագույն ռմբարկուն։

2019 թվականի օգոստոսի 9-ին Միլիվոևիչը երկարաձգեց իր պայմանագիրը Քրիսթալ Փելասի հետ մինչև 2023 թվականը։ Հոկտեմբերի 27-ին նա գոլի հեղինակ դարձավ Արսենալի դեմ խաղում, իսկ հանդիպումն ավարտվեց 2-2 հաշվով։

## Միջազգային կարիերա
Միլիվոևիչը ներկայացրել է Սերբիան մինչև 21 տարեկանների երիտասարդական հավաքականում։ Սերբիայի ազգային հավաքական առաջին անգամ հրավիրվեց 2011 թվականի սեպտեմբերի 29-ին՝ Իտալիայի և Սլովենիայի դեմ խաղերի համար, սակայն այս հանդիպումներում խաղադաշտ դուրս չեկավ։ Իր դեբյուտը ազգային հավաքականում նշեց նոյեմբերի 14-ին՝ Չիլիի դեմ ընկերական խաղում։ Իր առաջին գոլը Սերբիայի հավաքականի կազմում խփեց 2017 թվականի հոկտեմբերի 6-ին՝ Ավստրիայի դեմ խաղում։

2018 թվականի հունիսի 1-ին Միլիվոևիչը ընդգրկվեց Սերբիայի՝ աշխարհի առաջնության համար վերջնական կազմում։ Առաջնությունում նա անցկացրեց 2 հանդիպում, իսկ Սերբիան դուրս մնաց խմբային փուլից՝ զիջելով Բրազիլիային և Շվեյցարիային։

## Կարիերայի վիճակագրություն
### Ակումբային վիճակագրություն
*2019 թվականի դեկտեմբերի 20-ի դրությամբ*

### Միջազգային վիճակագրություն
*2019 թվականի դեկտեմբերի 20-ի դրությամբ*

### Միջազգային գոլեր

## Նվաճումներ
### Ակումբային
**Ցրվենա Զվեզդա**

*Սերբիայի գավաթ. 2011–12

**Անդերլեխտ**

*Բելգիայի առաջնություն. 2013–14
*Բելգիայի սուպերգավաթ. 2014

**Օլիմպիակոս**

*Հունաստանի առաջնություն. 2014–15, 2015–16
*Հունաստանի գավաթ. 2014–15; երկրորդ տեղ. 2015–16

### Անհատական
* Սերբիայի առաջնության խորհրդանշական հավաքական. 2011–12, 2012–13

## Ծանոթագրություններ

## Արտաքին հղումներ
* Միլիվոևիչի պաշտոնական Ֆեյսբուքի էջը
* Միլիվոևիչը transfermarkt-ում
* Միլիվոևիչը soccerbase.com-ում
* Միլիվոևիչը WhoScored.com կայքում
* Միլիվոևիչը Քրիսթալ Փելասի պաշտոնական կայքում 
* Միլիվոևիչը Պրեմիեր Լիգայի պաշտոնական կայքում
* Միլիվոևիչը ՈՒԵՖԱ-ի պաշտոնական կայքում
* Միլիվոևիչը ՖԻՖԱ-ի պաշտոնական կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անդերլեխտի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռադի ֆուտբոլիստներ
Կատեգորիա:Ռադնիչկի Կրագուևացի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ցրվենա Զվեզդայի ֆուտբոլիստներ
Կատեգորիա:Քրիսթալ Փելասի ֆուտբոլիստներ
Կատեգորիա:Օլիմպիակոս Պիրեյոսի ֆուտբոլիստներ